Publication: Magyar Közlöny
Issue: MK-2010-200 (Year: 2010, Number: 200)
Era: contemporary
Section: (1) A légiközlekedésrõl szóló 1995. évi XCVII. törvény (a továbbiakban: Lt.) 2. § (1) bekezdés m) pontjának helyébe
Paragraph Index: 1741

(2) Az Lt. 67. § a következõ (2a) és (2b) bekezdéssel egészül ki: „(2a) Amennyiben a nyilvános repülõtér üzemben tartója a légiközlekedés védelmével kapcsolatos feladatait nem a légiközlekedés védelmével kapcsolatos jogszabályban és uniós rendeletben elõírtak szerint látja el, a védelmi ellenõrzést és a (2) bekezdés alapján létrehozott biztonsági szolgálat vagy biztonsági õrség feladatait a nyilvános repülõtér üzembentartójától a rendõrség a szükséges mértékben, részben vagy egészben átveszi. A feladatok átvétele kapcsán a rendõrségnél felmerült indokolt költségeket a nyilvános repülõtér üzemben tartója köteles a rendõrségnek utólag, a költség felmerülését követõ hónap huszadik napjáig megtéríteni. A nyilvános repülõtér üzemben tartója az átvett feladatok elvégzéséhez szükséges infrastruktúrát a feladatok átvételekor a rendõrség rendelkezésére bocsátja. A légiközlekedés védelmével kapcsolatos feladatok rendõrség általi átvételének szabályait a Kormány rendeletben határozza meg. (2b) Az (1) bekezdésben meghatározott szervezetek és személyek légiközlekedés védelmével kapcsolatos tevékenységét a rendõrség és a légiközlekedési hatóság a Kormány által rendeletben meghatározottak szerint felügyeli és ellenõrzi.”

Source: https://magyarkozlony.hu/hivatalos-lapok/fb18f63a37d277b7ee5af10775b9b215f80000d3/dokumentumok/09406ae5fb3498365c4a3fd50f9af7c4733b5654/letoltes